**EMLÉKEZTETŐ**

**ELTE TTK HÖK Földrajz- és Földtudományi Szakterületi Bizottság ülése**

**Ülés helyszíne:** ELTE Lágymányosi Campus, Déli tömb, 00.112

**Ülés időpontja:** 2015. február 5.

**Az ülésen jelen vannak:**

* Szavazati joggal:
* Tanácskozási joggal:
* Az Ellenőrző Bizottság képviseletében:

**18:10** – Vara Bálint megnyitja az ülést.

**18:10** – Vara Bálint jelöli Uhljár Pétert a jegyzőkönyvezetésre, valamint Csonka Diánát az Ellenőrző Bizottság képviseletére.

**18:11** – A jelölt személyek elfogadták a jelölést, majd utóbbit a szakterületi bizottság egyhangú szavazással támogatta.

**18:12** – Az EB megállapította, hogy a Szakterületi Bizottság 8 fővel határozatképes.

**18:13** – Vara Bálint ismerteti az előzetesen kiküldött napirendi pontokat, amelyek a következők:

1. Bejelentések
2. Személyi kérdések
3. Egyebek

**18:13** – A napirend egyhangúlag elfogadásra került.

**18:14** – **BEJELENTÉSEK** napirendi pont megnyitása:a rangsorolásos jelentkezés lezárultával, február 6-án indul a versenyjelentkezés. Február 10-én rendkívüli KGY kerül összehívásra. Február 11-én, szerdán a Földrajzos Klub jövőjével kapcsolatos megbeszélésre várják az érdeklődőket, hozzászólókat.

**18:14** – Vara Bálint lezárja az első napirendi pontot.

**18:14** - **SZEMÉLYI KÉRDÉSEK** napirendi pont megnyitása: két jelölt a szakterületi koordinátori pozícióra.

**18:15** – Elsőként Németh Gergely, szakterületi koordinátor-jelölt mutatkozik be, valamint részletezi pályázati anyagát.

**18:23** – Réthy Miklós András, szakterületi koordinátor-jelölt elhagyja a termet.

**18:23** – Az ülésen résztvevők kérdéseket tesznek fel Németh Gergelynek. Majd kiderül, hogy Gergelynek nincsenek gyengepontjai, továbbá – állítása szerint – igen jól bírja az alkoholt. Összégében a pályázatban taglalt célok megvalósításának egyik legfontosabb eszköze a megfelelő kommunikáció lehet, amely megnyilvánulhat egyrészt a megválasztott szakterületi koordinátornak - a tisztség betöltéséhez szükséges – hozzáállásában, a szakterület tagjainak a hallgatói igények felé mutatott nyitottságában, valamint az oktatókkal való – az eddigiekhez hasonló – kapcsolattartásban.

**18:52** – Németh Gergely, szakterületi koordinátor-jelölt elhagyja a termet.

**18:53** - Réthy Miklós András, szakterületi koordinátor-jelölt megérkezik a terembe, majd megkezdi bemutatkozását és pályázati anyagának bemutatását.

**18:55** – Balogh Dániel és Kovács Fanni elhagyja a termet.

**18:58** - Az ülésen résztvevők kérdéseket tesznek fel Réthy Miklós Andrásnak, aki hasonlóan vélekedik a kommunikáció fontosságáról. Ezzel kapcsolatban kiemelhető a Karon működő hallgatói szervezetekkel való együttműködés. Jelentős feladatnak tekinthető a szakokhoz kapcsolódó tantervek relevánsságának felülvizsgálata, amely szintén köthető a kommunikációhoz, egyrészt a hallgatói igények, másrészt a piaci igények, harmadrészt az oktatói meglátások figyelembe vételével.

**19:20** – Balogh Dániel és Kovács Fanni megérkeztek a terembe.

**19:29** – Réthy Miklós András elhagyja a termet, majd távollétükben vita kezdődik személyükről, ahol kiderül, mindketten alkalmasak a feladatkör betöltésére, rendelkeznek a megfelelő felkészültséggel.

**19:34** – Vara Bálint kérdése az egybegyűlteknek, hogy kívánnak-e kérdéseket feltenni a jelöltek jelenlétében, amelyre végül nincs szükség.

**19:35** – Németh Gergely és Réthy Miklós András megérkezik a terembe.

**19:36** – Vara Bálint ismerteti a szavazás menetét.

**19:36** – Csonka Diána kiosztja a szavazócédulákat, majd megkezdődik a titkos szavazás a jelöltek támogatotságát illetően.

**19:38** – Csonka Diána ismerteti a szavazás eredményét. Megszületett a határozat a támogatott jelölt személyét illetően. Ennek értelmében a szakterületi bizottság 6:2 arányban – tartózkodás és nem szavazat nélkül – Réthy Miklós Andrást támogatta.

**19:40** – Vara Bálint felveti az Intézményi Tanácsba való – lemondását követően – delegáltság megüresedésének kérdését, majd bemutatja Horváth Balázst, mint egyedüli delegáltjelöltet.

**19:41** – Horváth Balázs bemutatkozik. Egyelőre egy félévre tervezi a delegáltság vállalását. Ezt követően nyitott az esetleges folytatásra is.

**19:42** – Horváth Balázs elhagyja a termet, majd vita kezdődik a távollétében. Több kérdés is felmerül a jelölt személyével kapcsolatban. Összességében megfelelően felkészült és az esetleges tapasztalatlanságból eredő helyzetekben a korábbi delegált vállalja, hogy segítséget nyújt Horváth Balázs megválasztása esetén.

**19:46** – Horváth Balázs megérkezik a terembe.

**19:47** – Vara Bálint ismerteti a szavazás menetét.

**19:47** – Csonka Diána kiosztja a szavazócédulákat, majd megkezdődik a titkos szavazás a jelöltek támogatotságát illetően.

**19:48** – Csonka Diána ismerteti a szavazás eredményét. Megszületett a határozat a támogatott jelölt személyét illetően. Ennek értelmében a szakterületi bizottság 7 igen, 1 nem, 0 tartózkodás mellett támogatja Horváth Balázst.

**19:49** – Vara Bálint lezárja a második napirendi pontot.

**19:50** - **EGYEBEK** napirendi pont megnyitása: Vara Bálint bejelenti, hogy a február 10-i Küldöttgyűlés után – már az új szakterületi koordinátor vezetésével – minél hamarabb szükségesnek érzi egy szakterületi csoportülés összehívását.

**19:51** - Vara Bálint lezárja a harmadik napirendi pontot és egyben a bizottsági ülést is.

**A jegyzőkönyvet hitelesítette:**

**Uhljár Péter**

**jegyzőkönyvvezető**

**Vara Bálint**

**Földrajz-, és Földtudományi szakterületi koordinátor**